“รฟท.” เร่งก่อสร้างโครงการ “รถไฟทางคู่สายใต้” หลังช้ากว่าแผน ยันเปิดหวูดปี 65
“รฟท.” เร่งก่อสร้างโครงการ “รถไฟทางคู่สายใต้” หลังช้ากว่าแผน ยันเปิดหวูดปี 65
21 เม.ย. 2563

นายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการแทนผู้ว่าการการรถไฟแห่งประเทศไทย (รฟท.) เปิดเผยถึงความคืบหน้าการก่อสร้างโครงการก่อสร้างรถไฟทางคู่สายใต้ ระยะแรก ช่วงนครปฐม-ชุมพร ระยะทาง 421กิโมเมตร งบประมาณการก่อสร้าง จำนวน  33,982 ล้านบาทว่า ผลงานสำหรับเดือนมีนาคม 2563 มีความก้าวหน้าในการดำเนินงาน 2.323% จากแผนงานที่กำหนดไว้ 4.971 %
โดยสรุปความคืบหน้าโครงการโดยรวม ปัจจุบัน มีความก้าวหน้าคิดเป็น 55.821%  ซึ่งล่าช้ากว่าแผนงาน 7.876% โดยจากแผนงานที่กำหนดไว้ คือ  63.697% ของโครงการ ซึ่งมีสาเหตุเนื่องจากมีปัญหาอุปสรรคในการก่อสร้างหลายจุด ทั้งนี้ ได้มีการปรับแบบเพื่อลดผลกระทบและให้สอดคล้องกับความต้องการของประชาชนในพื้นที่ ในขณะเดียวกันได้เร่งรัดงานโยธาให้แล้วเสร็จตามแผนงานในปี 2564 คาดว่าจะสามารถติดตั้งระบบอาณัติสัญญาณ พร้อมเปิดให้บริการในปี 2565
สำหรับการก่อสร้าง แบ่งออกเป็น 5 สัญญา ได้แก่
อย่างไรก็ตาม การรถไฟฯ ได้เร่งดำเนินการก่อสร้างงานโยธาให้แล้วเสร็จเสร็จตามแผนงานในปี 2564 คาดว่าจะสามารถติดตั้งระบบอาณัติสัญญาณ และพร้อมเปิดให้บริการในปี พ.ศ. 2565  สืบเนื่องจากปัจจุบันเส้นทางรถไฟจากกรุงเทพฯ-ชุมพร เป็นรางเดี่ยว ใช้เวลาเดินทางประมาณ 8 ชั่วโมง ดังนั้น หากการก่อสร้างเมื่อรถไฟทางคู่เสร็จจะใช้เวลาเพียง 6 ชั่วโมง สามารถรองรับขบวนรถเพิ่มขึ้นได้ไม่น้อยกว่า 2 เท่าตัว
รวมทั้ง เป็นการแก้ไขปัญหาจุดตัดทางรถไฟโดยใช้แนวทางการก่อสร้างสะพานรถยนต์ข้ามทางรถไฟ (Overpass) หรือทางลอดใต้ทางรถไฟ (Underpass) ช่วยเพิ่มความเร็วและความปลอดภัยในการขนส่งผู้โดยสาร และสินค้าเพิ่มขึ้น สามารถเพิ่มความรวดเร็วและความตรงต่อเวลาในการเดินขบวนรถไฟ สามารถแก้ไขปัญหาจราจรที่จะเกิดขึ้นในอนาคต และที่สำคัญจะเป็นการลดอุบัติเหตุบริเวณจุดตัดทางรถไฟได้อย่างมีประสิทธิภาพ นอกจากนี้ยังเป็นการเชื่อมต่อระบบการขนส่งเส้นทางท่องเที่ยวของจังหวัดชุมพร เช่น รถเช่า เรือท่องเที่ยว และธุรกิจอื่นๆ เพื่ออำนวยความสะดวกนักท่องเที่ยวทั้งชาวไทยและชาวต่างชาติได้เป็นอย่างดี